Държавен вестник, бр. 59, 2012 г., стр. 97

БРОЙ  59	
Д Ъ Р Ж А В Е Н  В Е С Т Н И К 	
СТР.  97  
16. изпълнява други задачи, свързани с 
дейността на центъра, възложени му от ми­
нистъра на труда и социалната политика.
(2) Директорът осъществява контакти и 
сътрудничество с държавни органи, социални 
партньори, неправителствени организации, 
както и с международни структури, в рамките 
на своята компетентност.
(3) Директорът определя и организира осъ­
ществяването на информационна политика, 
като осигурява публичност и прозрачност за 
дейността на центъра.
(4) При необходимост директорът инфор­
мира другите обучителни институции на 
държавната администрация за обученията и 
координира работата с тях.
Раздел II
Координационен съвет
Чл. 6. (1) За подпомагане дейността на 
центъра се създава координационен съвет, 
наричан по-нататък „съветът“.
(2) Съветът се състои от 7 членове, в т. ч. 
председател и по един експерт в областта на 
обучението – представител на:
1. Министерството на труда и социалната 
политика;
2. Министерството на образованието, мла­
дежта и науката;
3. Института по публична администрация;
4. Националната агенция за професионално 
образование и обучение;
5. Агенцията по заетостта;
6. Академичната общност.
(3) Съставът на съвета се утвърждава със 
заповед на директора на центъра по предло­
жения на институциите по ал. 2, т. 1 – 5, а 
по т. 6 – по покана на министъра на труда и 
социалната политика.
(4) За участие в заседанията на съвета мо­
гат да бъдат канени представители на сродни 
организации от други държави, както и на 
международни структури.
(5) Съветът обсъжда и предлага за утвър­
ждаване от министъра на труда и социалната 
политика тригодишна стратегия за развитие 
на центъра.
(6) Съветът:
1. обсъжда годишните оперативни планове 
на центъра и отчетите за тяхното изпълнение;
2. прави препоръки за разработването на 
програми за обучение;
3. прави препоръки по разработването на 
проекти за обучение;
4. дава предложения за подобряване на 
учебната дейност на центъра;
5. прави препоръки за включването в годиш­
ния оперативен план за работа на центъра на 
регионални инициативи, програми и проекти 
с международен характер.
(7) Съветът подпомага директора в процеса 
на взаимна информираност и координация 
между институциите при обучението на слу­
жителите от администрацията на изпълни­
телната власт.
(8) Председател на съвета е директорът на 
центъра. Той свиква заседания на съвета най-
малко един път на 3 месеца. Заседанията са 
редовни, ако на тях присъстват не по-малко 
от 2/3 от състава на съвета. На заседанията 
се водят протоколи.
(9) Мандатът на членовете на съвета е 
три години.
(10) Членовете на съвета изпълняват функ­
циите си и след изтичане на своя мандат до 
встъпване в длъжност на новите членове.
(11) Мандатът на член на съвета се пре­
кратява предсрочно от директора:
1. по искане на институциите по ал. 2;
2. при фактическа невъзможност да изпъл­
нява задълженията си повече от шест месеца;
3. при неучастие без основателни причини 
в две последователни заседания на съвета.
(12) При предсрочно прекратяване на ман­
дата на член на съвета на негово място за 
остатъка от мандата се определя друго лице 
по реда на ал. 3.
(13) Съветът приема правила за дейността си.
(14) Съветът взема решения с обикновено 
мнозинство от състава на съвета.
(15) Организационно-техническото обезпе­
чаване на заседанията на съвета се осигурява 
от администрацията на центъра.
Г л а в а  ч е т в ъ р т а
СТРУКТУРА, ФУНКЦИИ И ОРГАНИЗА­
ЦИЯ НА РАБОТА
Раздел I
Структура
Чл. 7. Центърът включва обща и специ­
ализирана администрация, организирана в 
два отдела. 
Чл. 8. Общата численост на персонала е 17 
щатни бройки, разпределени по структурни 
звена, съгласно приложението.
Раздел II
Обща администрация
Чл. 9. Общата администрация е структу­
рирана в отдел „Административно-правно, 
финансово и информационно обслужване“.
Чл. 10. Отдел „Административно-правно, 
финансово и информационно обслужване“:
1. съставя проектобюджета на центъра по 
Единната бюджетна класификация и програми;
2. организира и осъществява счетоводната 
отчетност по Единната бюджетна класи­
фикация в съответствие с изискванията на